Лавров Игорь Дмитриевич

Лавров Игорь Дмитриевич (Калуга, СССР, 15 март 1945 йыл) — урыҫ пианисы, уҡытыусы һәм композитор, Венесуэлала йәшәй.  Әлеге ваҡытта   Милли  эксперименталь сәнғәт университетының  фортепьяно кафедраһы профессоры (Каракас ҡалаһы, Венесуэла)Каждый раз я должен играть по-новому // http://obninsk-discovery.ru/malaya-rodina/kazhdyij-raz-ya-dolzhen-igrat-po-novomu.html .

 Биографияһы 

 Карьераһының башы 
Игорь Дмитриевич Лавров 1945 йылдың 15 мартында Калугала профессиональ пианистар ғаиләһендә тыуған. Әсәһе – Лаврова Галина Евгеньевна – фортепиано уҡытыусыһы, Гнесиндар исемендәге  Дәүләт музыка-педагогия институтын тамамлаған. Оләсәһе — Лидия Федоровна Лазарева, Санкт-Петербург Консерваторияһын тамамлаған. 

Биш йәшенән оләсәһе Лидия Лазарева  менән фортепьянола шөғөлләнә башлай. Һигеҙ йәшендә беренсе тапҡыр концерт менән, ә ун йәшендә  оркестр менән сығыш яһай.

1963 йылда С.И.Танеев исемендәге Калуга өлкә музыкаль колледжын тамамлай (Наталья Владимировна Юзефович класыКалужский областной музыкальный колледж им. С.И. Танеева // http://www.taneev40.ru/page/history ), ә 1970 йылда Гнесиндар исемендәге дәүләт музыка-педагогия институтын ((Гнесиндар исемендәге ГМПИ) (хәҙер Гнесиндар исемендәге Рәсәй музыка академияһы), маэстро Теодор Давидович Гутман класыМузыкальный фестиваль - к столетию Теодора Гутмана (08.11.2005) // https://tvkultura.ru/article/show/article_id/54965/  (Генрих Густавович Нейгауз уҡыусыһы). 

1964—1967 йылдарҙа СССР  оборона министрлығының   генерал-майор Назаров Николай Михайлович етәкселегендә  Айырым күрһәтмә оркестрында армияла (ОПОМО) хеҙмәт итә. 

 1970—1993 
Гнесиндар исемендәге Дәүләт музыка-педагогия институтын тамамлағандан һуң бөтә группалаштары менән тиерлек (бөтә сығарылыш менән) нигеҙ һалыусы һәм музыка етәксеһе  Исмәғилев Заһир Ғариф улы етәкләгән яңы асылған Өфө дәүләт сәнғәт институтына (бөтә сығарыу) ебәрелә. 

1970—1989 йылдарҙа  Өфө дәүләт сәнғәт институтында эшләй, унда махсус фортепьяно кафедраһы мөдире була.  

1970—1973 йылдарҙа  Дәүләт музыка-педагогия институтында ситтән тороп  ассистентура-стажировка бүлегендә уҡый. 

Йәшлек дуҫы һәм коллегаһы пианист  Монастырский Вадим Наумович (хәҙер профессор Иерусалим музыкаһы һәм бейеүе академияһы) менән бергә 11 ноябрҙә  Өфөлә  Гутман Теодор Давидовичтың тыуған көнөндәге концерттар күп йыллыҡ традицияға әйләнә һәм күп һанлы тамашасыны йыя.

1977—1980 йылдарҙа СССР Мәҙәниәт министрлығы юлламаһы буйынса Дакар ҡалаһында Сенегалдың Милли консерваторияһында  эшләй. 

1985 йылда БАССР-ҙың атҡаҙанған артисы исемен ала.

1989 йылда уны Гнесиндар исемендәге Дәүләт музыка-педагогия институтына саҡыралар, 1993 йылға тиклем шунда эшләй.

Игорь Лавров мастер-кластар менән СССР-ҙа, Германия, Франция, Сенегал, АҠШ һәм Гамбияла (Crossroad School, California State University, University of Southern California) сығыш яһай. Музыкант башҡарыусыларҙың төрлө милли һәм  халыҡ-ара конкурстарында  жюри ағзаһы сифатында ҡатнаша. 

1991—1992 йылдарҙа Лос-Анджелеста  Southwestem Youth Music Festival  жюри составына инә, Dominguez Hill, Ambassador Auditorium һәм The Maestro Foundation концерт менән сығыш яһайTimothy Mangan (Aug. 7, 1992). «Music Reviews: Lavrov Masterful in Ambassador Recital». Los Angeles Times // https://www.latimes.com/archives/la-xpm-1992-08-07-ca-4641-story.html.

 1993—хәҙерге ваҡыт 
1993 йылдан маэстро Хосе Антонио Абреу саҡырыуы буйынса  Венесуэлала йәшәй һәм эшләй. Милли эксперименталь  сәнғәт университетының фортепьяно кафедраһы профессоры, (Каракас, Венесуэла)Elizabeth García (25 febrero, 2019). «Dos rusos que estimulan la práctica del piano en Venezuela». Correo del Orinoco // http://www.correodelorinoco.gob.ve/dos-rusos-que-estimulan-la-practica-del-piano-en-venezuela/.  Уның уҡыусылары  күп һанлы милли һәм халыҡ-ара фестиваль һәм конкурстарҙың лауреаты була.

Солист сифатында Венесуэлала Симон Боливар исемендәге симфоник оркестр, Гран Марискаль де Аякучо оркестры, Милли филармония оркестры һәм  Каракастың Муниципаль оркестры менән сығыш яһай.

1993 йылда саҡырылған артист  сифатында Чайковский фестивалендә, 1997 йылда  Халыҡ-ара скрипка музыкаһы фестивалендә, 1998 йылда Каракаста  Монпелье фестивалендә, 1999 йылда IV кларнет фестивалендә, 1998 йылдан 2001 йылға тиклем  IUDEM фестивалдәрендә, 1999 йылда Венесуэлала Товар Колонияһында Халыҡ-ара камера музыкаһы фестивалендә, Каракаста йыл һайын уҙған рус музыкаһы фестивалдәрендә  (2010 йылдан) сығыш яһай.  Венесуэлала  “Harriet Serr”, “Sylvia Eisenstein” һәм “Yamaha” конкурстарында жюри  булып ҡатнаша. 

2012 йылда Каракаста ЮНЕСКО эгидаһы аҫтында эшләгән Хорхе Серрано Сәнғәт мәктәбендә  Игорь Лавровтың концерт залы асылғанLa Embajada de Rusia se une a las felicitaciones con motivo del 5 aniversario del Salón de conciertos Igor Lavrov // https://venezuela.mid.ru/-/la-embajada-de-rusia-se-une-a-las-felicitaciones-con-motivo-del-5o-aniversario-del-salon-de-conciertos-igor-lavrov?inheritRedirect=true.

 Әҫәрҙәре 

 Триптих: прошлое, настоящее и будущее для фортепиано к фотовыставке венесуэльской артистки Лидии Фишер (1997)
 Ноктюрн для левой руки (2003)
 Прелюдия и Фуга для фортепьяно (2008)
 Романс для скрипки и фортепьяно (2010)

 Уҡыусылары 
Елена Свертилова, Диана Хисмәтова, Лилиә Валямова, Войтин Анатолий, Рөстәм Шәйхетдинов, Natasha García, Alí  Rafael Durán, Alla  Pushnenkova , Javier Bracho, Patrice Laré, Luis Parés-ReinaLuis Parés Biography // http://luis-pares.com/,  Ana Laura Manero, Adolfo Vidal  һ. б.

 Ғаиләһе 
Ҡыҙы – Елена Игоревна Лаврова, пианист,  Рәсәйҙең Обнинск ҡалаһында йәшәй.

Ҡатыны – Гөлнара Ғәлимшина, пианист, фортепиано уҡытыусыһы.

 Иҫкәрмәләр 

 Һылтанмалар 

 https://web.archive.org/web/20190822021037/https://www.venezuelasinfonica.com/tag/igor-lavrov
 http://usbnoticias.usb.ve/post/57946 
Категория:Алфавит буйынса шәхестәр
Категория:Википедия:Замандаштар биографияһы
Категория:1945 йылда тыуғандар
Категория:15 мартта тыуғандар
Категория:Алфавит буйынса композиторҙар
Категория:Алфавит буйынса пианистар
Категория:Санкт-Петербург консерваторияһын тамамлаусылар
Категория:Гнесиндар исемендәге Рәсәй Музыка академияһын тамамлағандар
Категория:Өфө дәүләт сәнғәт институты уҡытыусылары